Diari Oficial de la Generalitat Valenciana


Sumari del DOGV 6959, del 06-02-2013 (2013/1208)

RESOLUCIÓ de 8 de gener de 2013, del director general de l'Institut Valencià de Competitivitat Empresarial (IVACE) per la qual es deleguen competències en el director adjunt de l'IVACE en matèria d'energia
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6959

Data del DOGV
:   06-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1208


Data del document
:   08-01-2013

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

RESOLUCIÓ de 8 de gener de 2013, del director general de l'Institut Valencià de Competitivitat Empresarial (IVACE) per la qual es deleguen competències en el director adjunt de l'IVACE en matèria d'energia [2013/1208]  
Pel Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, es va modificar la denominació i els fins de l'Institut de la Xicoteta i Mitjana Indústria de la Generalitat Valenciana (IMPIVA), que passa a denominar-se Institut Valencià de Competitivitat Empresarial i a assumir els àmbits competencials de l'Agència Valenciana de l'Energia (AVEN) i de les mercantils Societat per a la Promoció de les Instal·lacions Industrials (SEPIVA) i Institut Valencià de l'Exportació, SA (IVEX) i la seua filial, entitats la supressió i l'extinció de les quals es va preveure en eixa mateixa disposició.  
Posteriorment, pel Decret 4/2013, de 4 de gener, del Consell, es va aprovar el Reglament d'Organització i Funcionament de l'Institut Valencià de Competitivitat Empresarial (IVACE), l'article 9 del qual establix que l'entitat s'organitza en direccions adjuntes dependents del director general, la titularitat de les quals correspon als directors generals de la Conselleria d'Economia, Indústria, Turisme i Ocupació amb competències en matèria d'energia i internacionalització, i que la seua gestió estarà integrada per les unitats administratives que aprove el Consell de Direcció.   
Mentres esta estructura no es materialitze, i atés que ha quedat integrada en l'IVACE a tots els efectes l'extinta AVEN, a fi d'aconseguir una major eficàcia i agilitat en les tasques de gestió, de direcció i executives, resulta oportú que el director general de l'entitat, d'acord amb la competència per raó de la matèria, delegue una sèrie de competències sobre les funcions que se li atribuïxen originàriament en el director adjunt de l'IVACE que per la seua condició d'òrgan directiu de la Conselleria té les competències en matèria d'energia.  
  
De conformitat amb el que preveu l'article 63 de la Llei 5/1983, de 30 de desembre, del Consell, i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en exercici de les competències conferides per l'article 8 del Reglament de l'IVACE, resolc:  
  
Primer  
Delegar en el director adjunt de l'IVACE que, per la seua condició d'òrgan directiu de la conselleria, té les competències en matèria d'energia les funcions conferides a la direcció general de l'entitat en els apartats a), f) i g) de l'article 8.2 del Reglament de l'IVACE, exclusivament pel que fa a este àmbit material de competències.  
  
Segon  
Esta delegació de competències s'entén amb caràcter transitori, i produirà efectes fins a l'aprovació de l'organigrama de l'IVACE i de les unitats administratives en què quedarà integrada l'entitat; tot això sense perjuí que, en qualsevol moment, l'òrgan delegatori puga revocar-la o avocar el coneixement i resolució de qualsevol assumpte dels compresos en esta.  
  
Tercer  
Les resolucions o actes administratius que s'adopten en virtut d'esta delegació han d'indicar esta circumstància i s'entendran dictades per l'òrgan delegatori.  
Excepte autorització expressa d'una Llei, no es podran delegar les competències que s'exercisquen en virtut d'esta delegació.  
  
Quart  
Esta resolució produirà efectes des del dia de la seua data.  
  
València, 8 de gener de 2013.- El director general de l'Institut Valencià de Competitivitat Empresarial (IVACE): Joaquín Ríos Casanova.